Preautorizarea cardului dvs. de credit reprezintă o „blocare” pe cardul dvs. de credit a sumei aferente achiziției efectuată de la un comerciant (cum ar fi orice hotel din cadrul Radisson Hotel Group) care a inițiat o operațiune de debitare, însă nu a procesat-o integral. După ce comerciantul finalizează procedura de tranzacție, suma preautorizată va fi înlocuită de o debitare efectivă de pe cardul dvs. Aspecte importante: Hotelurile Radisson Hotel Group participante acceptă doar carduri de credit pentru preautorizare. Vom scana cardul dvs. de credit la check-in pentru a ne asigura că sunt disponibile fonduri suficiente pentru achitarea facturii finale - și vom bloca această sumă pe parcursul sejurului dvs. Suma pe care o verificăm va depinde de durata sejurului și de hotelul la care sunteți cazat. Angajatul care se ocupă de cazarea dvs. vă va explica în mod clar acest proces. Nu vi se vor lua bani de pe cardul de credit, dar tranzacția va fi afișată ca fiind în așteptare. Autorizarea cardului dvs. se va extinde pe durata sejurului, iar anularea acesteia poate dura până la cinci zile după plecarea dvs. Puteți folosi un alt card pentru a achita factura finală. Dacă aveți orice întrebări referitoare la procesul de preautorizare, vă rugăm să le adresați în zona de check-in.